
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός διαδικασίας στοχοθεσίας, υπολογι¬ 
σμού οικονομικών αποτελεσμάτων και παρακο¬ 
λούθησης των προϋπολογισμών των ΟΤΑ και των 
νομικών τους προσώπων που αποτελούν φορείς 
της Γενικής Κυβέρνησης από το Παρατηρητήριο 
Οικονομικής Αυτοτέλειας των ΟΤΑ - θέματα λει¬ 
τουργίας του Παρατηρητηρίου Οικονομικής Αυ¬ 
τοτέλειας των ΟΤΑ. 

2 Τροποποίηση - συμπλήρωση της οικ. 1032/166/ 
Φ.Γ.9.6.4 (Η)' (Β' 519 6-3-2013) απόφασης του 
Υφυπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων «Κατάταξη 
των μηχανημάτων έργου σε ειδικότητες και ομά¬ 
δες, ως προς τη δραστηριότητα του χειρισμού 
σύμφωνα με το π.δ. 113/2012 (Α' 198) και αντι- 
στοίχιση των υφισταμένων αδειών που έχουν 
εκδοθεί σύμφωνα με το π.δ. 22/1976 (Α' 6) ή το 
π.δ. 31/1990 (ΑΊ1) με τις άδειες που εκδίδονται 
κατ' εφαρμογή του προεδρικού αυτού διατάγμα¬ 
τος» όπως τροποποιήθηκε και ισχύει. 


ΑΠΟΦΑΣΕΙΣ 

Αριθμ. οικ.34574 (1) 

Καθορισμός διαδικασίας στοχοθεσίας, υπολογι¬ 
σμού οικονομικών αποτελεσμάτων και παρακο¬ 
λούθησης των προϋπολογισμών των ΟΤΑ και των 
νομικών τους προσώπων που αποτελούν φορείς 
της Γενικής Κυβέρνησης από το Παρατηρητήριο 
Οικονομικής Αυτοτέλειας των ΟΤΑ - θέματα λει¬ 
τουργίας του Παρατηρητηρίου Οικονομικής Αυ¬ 
τοτέλειας των ΟΤΑ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Των παραγράφων 1,2,3,7 και 8 του άρθρου 4 του 
ν. 4111/2013 (ΑΊ 8) «Συνταξιοδοτικές ρυθμίσεις, τροπο¬ 
ποιήσεις του ν. 4093/2012, κύρωση της Πράξης Νομοθε¬ 
τικού Περιεχομένου», όπως έχει τροποποιηθεί και ισχύει. 


2. Τα άρθρα 76, 77 και 78 του ν. 4172/2013 (Α' 167) 
«Φορολογία εισοδήματος, επείγοντα μέτρα εφαρμογής 
του ν. 4046/2012, του ν. 4093/2012 και του ν. 4127/2013 
και άλλες διατάξεις» όπως έχει τροποποιηθεί και ισχύει. 

3. Το άρθρο 149, την παρ. 3 του άρθρου 77 και την 
περ. β της παρ.1 του άρθρου 177 του ν. 4270/2014 
(Α' 143) «Αρχές δημοσιονομικής διαχείρισης και επο- 
πτείας - δημόσιο λογιστικό», όπως έχει τροποποιηθεί 
και ισχύει. 

4. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5. Τις οικ. 25595/28.07.2017 (Β' 2658) και 25596/ 
28.07.2017 (ΦΕΚ Β' 2657) αποφάσεις των Υπουργών 
Εσωτερικών και Οικονομικών σχετικά με την παροχή 
οδηγιών για την κατάρτιση του προϋπολογισμού των 
δήμων και περιφερειών, οικονομικού έτους 2018. 

6. Την 2816/30.01.2018 (Β'350) απόφαση του Υπουρ¬ 
γού Εσωτερικών σχετικά με τον καθορισμό του τύπου, 
του περιεχομένου των στοιχείων, του χρόνου και του 
τρόπου ενημέρωσης του Κόμβου Διαλειτουργικότητας 
και των λοιπών βάσεων δεδομένων οικονομικών στοι¬ 
χείων ΟΤΑ που τηρούνται στο Υπουργείο Εσωτερικών, 
όπως έχει τροποποιηθεί και ισχύει. 

7. Το γεγονός ότι, από την εφαρμογή των διατάξεων 
της παρούσας, δεν προκαλείται δαπάνη σε βάρος του 
Κρατικού Προϋπολογισμού, ούτε σε βάρος των προϋ¬ 
πολογισμών των ΟΤΑ. 

8. Την Υ29/08.10.2015 (Β'2168) απόφαση του Πρω¬ 
θυπουργού «Ανάθεση αρμοδιοτήτων του Αναπληρωτή 
Υπουργού Οικονομικών Γεώργιο Χουλιαράκη». 

9. Την έκθεση του Γενικού Διευθυντή Οικονομικών Τ.Α. 
και Αναπτυξιακής πολιτικής σύμφωνα με την περ. ε', παρ. 
5 άρθρου 24 του ν. 4270/2014 (ΦΕΚ 143 Α') όπως ισχύει, 
αποφασίζουμε: 

Άρθρο 1 

Περιεχόμενο και διαδικασία κατάρτισης 
του Ολοκληρωμένου Πλαισίου Δράσης (ΟΠΔ) - 
Υπόχρεοι κατάρτισης. 

1. Το Παρατηρητήριο Οικονομικής Αυτοτέλειας των 
ΟΤΑ ελέγχει την ορθή εκτέλεση των προϋπολογισμών 
των ΟΤΑ και των νομικών προσώπων της Τοπικής Αυ¬ 
τοδιοίκησης που είναι ενταγμένα στο Μητρώο Φορέων 
Γενικής Κυβέρνησης (ΜΦΓΚ, υποτομέας 5.1313 «Τοπική 
Αυτοδιοίκηση»), όπως αυτοί αποτυπώνονται στο «Ολο- 

κληρωμένο Πλαίσιο Δράσης» (ΟΠΔ).Το ΟΠΔ συνοψίζει 
τον ετήσιο προϋπολογισμό των υπόχρεων φορέων σε 
μηνιαίους και τριμηνιαίους στόχους οικονομικών απο¬ 
τελεσμάτων, ήτοι σε στόχους εσόδων, εξόδων, ταμεια¬ 
κού αποτελέσματος, ύψους απλήρωτων υποχρεώσεων 
και οικονομικού αποτελέσματος, όπως αυτά τα μεγέθη 
ορίζονται στο άρθρο 2. Το ΟΠΔ του ΟΤΑ περιλαμβάνει 
τους Πίνακες Στοχοθεσίας Οικονομικών Αποτελεσμά¬ 
των του Δήμου ή της Περιφέρειας και των νομικών του 
προσώπων δημοσίου και ιδιωτικού δικαίου. Αντίστοιχα, 
το ΟΠΔ των συνδέσμων, των επιχειρήσεων στις οποί¬ 
ες συμμετέχουν περισσότεροι του ενός φορείς και των 
περιφερειακών ταμείων ανάπτυξης περιλαμβάνει τον 
Πίνακα Στοχοθεσίας Οικονομικών Αποτελεσμάτων των 
εν λόγω φορέων. 

2. Ο Πίνακας Στοχοθεσίας Οικονομικών Αποτελεσμά¬ 
των περιλαμβάνει σε συνοπτική μορφή τους στόχους 
των υπόχρεων φορέων α) ως προς τη μηνιαία και τριμη¬ 
νιαία πραγματοποίηση των εσόδων και των εξόδων τους 
σε ταμειακή βάση και β) ως προς το ύψος των απλήρω¬ 
των υποχρεώσεων τους στο τέλος του μήνα. Οι στόχοι 
των εσόδων και των εξόδων αναλύονται σε υπο-ομάδες, 
οι οποίες αποτελούν ομαδοποιήσεις συγκεκριμένων Κω¬ 
δικών Αριθμών (ΚΑ) του προϋπολογισμού. Ο βαθμός 
επίτευξης των στόχων ελέγχεται κατά τη διάρκεια του 
έτους με βάση την εκτέλεση του προϋπολογισμού. 

3. Οι στόχοι καθορίζονται α) σε επίπεδο μήνα και β) 
σωρευτικά ανά τρίμηνο από την αρχή του έτους (Ιαν.- 
Μάρτιος, Ιαν.-Ιούνιος, Ιαν.-Σεπτ. και Ιαν.-Δεκ.). Για την 
κατάρτιση αξιόπιστης και ρεαλιστικής οικονομικής στο¬ 
χοθεσίας λαμβάνεται υπόψη η εποχικότητα των εσόδων 
και εξόδων, λοιπά γεγονότα που μπορούν να επηρεά¬ 
ζουν την μηνιαία κατανομή αυτών, καθώς και οι σχετικές 
ισχύουσες διατάξεις. 

4. Η στοχοθεσία καταρτίζεται με βάση την αρχή της 
ισοσκέλισης του προϋπολογισμού, υπό την έννοια ότι 
το σύνολο των εξόδων δεν επιτρέπεται να υπερβαίνει 
το σύνολο των εσόδων και του χρηματικού υπολοίπου. 

5. Η διαφορά των στόχων εσόδων και εξόδων καθορί¬ 
ζει το στόχο ταμειακού αποτελέσματος ΟΠΔ της εξετα¬ 
ζόμενης περιόδου και ακολούθως το στόχο για το ύψος 
των συνολικών ταμειακών διαθέσιμων στο τέλος αυτής. 
Ο στόχος οικονομικού αποτελέσματος ΟΠΔ προκύπτει 
από τη διαφορά του ταμειακού αποτελέσματος ΟΠΔ και 
του στόχου απλήρωτων υποχρεώσεων στο τέλος της 
περιόδου. Κατά τη λήξη του οικονομικού έτους, ο στόχος 
του οικονομικού αποτελέσματος διαμορφώνεται σε μη¬ 
δέν (0), τιμή που εκφράζει την πλήρη χρήση των πόρων 
του ΟΤΑ μέσω της υλοποίησης του προϋπολογισμού του. 
Αντίστοιχα, εάν ο ΟΤΑ έχει καταρτίσει πλεονασματικό 
προϋπολογισμό (ή έχει εγγράψει αποθεματικό) τότε, 
κατά τη λήξη του οικονομικού έτους, ο στόχος οικονο¬ 
μικού αποτελέσματος θα πρέπει να εκτιμηθεί σε ποσό 
ίσο με αυτό του πλεονάσματος (ή του αποθεματικού). 

6. Στον πίνακα στοχοθεσίας, οι εκτιμήσεις για τα τα¬ 
μειακά διαθέσιμα και τις απλήρωτες υποχρεώσεις έναρ¬ 
ξης προκύπτουν από τις εκτιμήσεις για τη διαμόρφωση 
αυτών των κατηγοριών κατά τη λήξη του οικονομικού 
έτους που προηγείται του έτους που αφορά η στοχο¬ 
θεσία, όπως αυτές (οι εκτιμήσεις) έχουν ενταχθεί στον 


προϋπολογισμό του φορέα. Τα τελικά στοιχεία ταμεια¬ 
κών διαθεσίμων και απλήρωτων υποχρεώσεων έναρξης, 
όπως αυτά οριστικοποιούνται μετά το κλείσιμο της προ¬ 
ηγούμενης οικονομικής χρήσης, ενσωματώνονται στον 
πίνακα μέσω υποχρεωτικής αναμόρφωσης στη στοχοθε¬ 
σία με τη διαδικασία του άρθρου 3. Η στοχοθέτηση του 
ύψους των απλήρωτων υποχρεώσεων πραγματοποιείται 
με βάση τις εξής αρχές: 

α) Αρχή της κατά προτεραιότητα εξόφλησης των 
υποχρεώσεων ΠΟΕ: Οι απλήρωτες υποχρεώσεις έναρ¬ 
ξης ενσωματώνονται στις προβλέψεις των εξόδων του 
προϋπολογισμού κατά το συνολικό ποσό που πρέπει να 
καταβληθεί στο έτος που αφορά ο προϋπολογισμός. Στο 
πλαίσιο αυτό, κατά την κατάρτιση του πίνακα στοχοθε¬ 
σίας, οι εγγεγραμμένες πιστώσεις των Κωδικών Αριθμών 
που αφορούν σε πληρωμές υποχρεώσεων παρελθόντων 
οικονομικών ετών μεταβάλλουν ισόποσα και τις εκτι¬ 
μήσεις για το ύψος των απλήρωτων υποχρεώσεων που 
προέρχονται από το προηγούμενο έτος. 

β) Αρχή της κατάρτισης ρεαλιστικού προϋπολογισμού: 
Η κατάρτιση ρεαλιστικού ταμειακού προϋπολογισμού 
συνεπάγεται την εκτίμηση πραγματοποίησης και εξό¬ 
φλησης του συνόλου των δαπανών που έχουν εγγράφει 
σε αυτόν και, ως εκ τούτου, δεν δύναται να υφίσταται 
εκτίμηση για δημιουργία απλήρωτων υποχρεώσεων. 

Συνεπώς, στον πίνακα στοχοθεσίας οικονομικών απο¬ 
τελεσμάτων, το εκτιμώμενο ύψος των απλήρωτων υπο¬ 
χρεώσεων κατά τη λήξη του οικονομικού έτους ισούται 
με μηδέν (0). 

7. Οι πρότυποι πίνακες οικονομικής στοχοθεσίας ανά 
κατηγορία υπόχρεου φορέα (ΣΙ -ΔΗΜΟΙ_ΝΠΔΔ, Σ.2 - ΠΕ- 
ΡΙΦΕΡΕΙΕΣ_ΝΠΔΔ, Σ.3 - ΝΠΙΔ_ΤΑΜΕΙΑΚΗ) επισυνάπτο¬ 
νται στην παρούσα και αποτελούν αναπόσπαστο μέρος 
αυτής. Στα σκιασμένα κελιά των πινάκων στοχοθεσίας 
οικονομικών αποτελεσμάτων με την ένδειξη «0», περιέ- 
χονται μαθηματικοί τύποι για τον αυτόματο υπολογισμό 
και τον έλεγχο των στόχων οικονομικών αποτελεσμάτων, 
οι οποίοι εκτελούνται κατά τη συμπλήρωση της ηλεκτρο¬ 
νικής μορφής του ΟΠΔ. Οποιαδήποτε παρέμβαση στη 
δομή των πινάκων ή στουςτύπουςπουπεριέχονταιστα 
σκιασμένα κελιά αυτών καθιστά το ΟΠΔ αυτοδίκαια άκυ¬ 
ρο. Οι πίνακες στοχοθεσίας αναρτώνται, με μέριμνα της 
Διεύθυνσης Οικονομικών ΤΑ τουΤΠΕΣ, στην ιστοσελί¬ 
δα του υπουργείου. Στην περίπτωση τροποποίησης της 
αντιστοίχισης των κατηγοριών (γραμμών) των πινάκων 
μετους κωδικούςαριθμούςτουπροϋπολογισμού, η ίδια 
ως άνω υπηρεσία μεριμνά για την έγκαιρη ανάρτηση 
των τροποποιημένων πινάκων και για την ενημέρωση 
των υπόχρεων φορέων και των αρμόδιων για τον έλεγχο 
τους αρχών. 

8. Τα ΝΠΙΔ που οφείλουν να τηρούν προϋπολογισμό σε 
δεδουλευμένη βάση, υποβάλλουν τον πρότυπο πίνακα 
οικονομικής στοχοθεσίας Σ.4 - ΝΠΙΔ_ΔΕΔΟΥΛΕΥΜΕΝΗ, 
για τον οποίο ισχύουν τα οριζόμενα στην παράγραφο 7. 

Άρθρο 2 

Έλεγχος επίτευξης των οικονομικών στόχων 

1. Για τον έλεγχο του βαθμού επίτευξης των στόχων 
οικονομικού αποτελέσματος και τον εντοπισμό αποκλί¬ 
σεων λαμβάνονται υπόψη οι εξής παράμετροι: 

α) Η πορεία είσπραξης των εσόδων του προϋπολογι¬ 
σμού σε σχέση με τους αντίστοιχους στόχους εσόδων 
κατά τη διάρκεια του έτους. 

β) Η πορεία πραγματοποίησης των εξόδων του προ¬ 
ϋπολογισμού σε σχέση με τους αντίστοιχους στόχους 
εξόδων κατά τη διάρκεια του έτους. 

γ) Η εξέλιξη του ύψους των απλήρωτων υποχρεώσεων 
κατά τη διάρκεια του έτους. 

2. Η συνολική εξέταση των παραπάνω παραμέτρων, 
κατά την εκτέλεση του προϋπολογισμού, διασφαλίζει 
σε σημαντικό βαθμό τον έγκαιρο εντοπισμό αποκλίσε¬ 
ων που δύνανται να οδηγήσουν σε αδυναμία ισοσκέ- 
λισης προϋπολογισμού, γεγονός που συνεπάγεται την 
εφαρμογή της διαδικασίας υπαγωγής του φορέα στο 
Πρόγραμμα Εξυγίανσης σύμφωνα με τα όσα ορίζονται 
στο άρθρο 174 του ν. 4270/2014 (Α' 143) όπως αυτό έχει 
τροποποιηθεί και ισχύει. 

3. Για τον προσδιορισμό των αποκλίσεων από τους 
τριμηνιαίους στόχους οικονομικού αποτελέσματος που 
έχουν τεθεί στον πίνακα στοχοθεσίας, ισχύουν τα πα¬ 
ρακάτω: 

α) ΕΣΟΔΑ: Υπολογίζεται σωρευτικά η απόκλιση των 
συνολικών εισπραχθέντων εσόδων σε σχέση με τους 
αντίστοιχους στόχους εσόδων. Στα ανωτέρω ποσά 
αθροίζονται και τα διαθέσιμα έναρξης (Εκτέλεση μείον 
Στόχος). 

β) ΕΞΟΔΑ: Υπολογίζεται σωρευτικά η απόκλιση των 
συνολικών πραγματοποιημένων πληρωμών σε σχέση με 
τους αντίστοιχους στόχους πληρωμών (Εκτέλεση μείον 
Στόχος). 

γ) ΤΑΜΕΙΑΚΟ ΑΠΟΤΕΛΕΣΜΑ ΟΠΔ: Η ποσοτική διαφορά 
των αποκλίσεων επί των συνολικών εσόδων και εξόδων 
αποτελεί την απόκλιση από το στόχο του ταμειακού απο¬ 
τελέσματος ΟΠΔ (Απόκλιση Εσόδων - Απόκλιση Εξόδων = 
Απόκλιση Ταμειακού Αποτελέσματος ΟΠΔ). 

δ) ΑΠΛΗΡΩΤΕΣ ΥΠΟΧΡΕΩΣΕΙΣ: Υπολογίζεται σωρευ¬ 
τικά η απόκλιση των απλήρωτων υποχρεώσεων έναντι 
των αντίστοιχων στόχων απλήρωτων υποχρεώσεων 
(Εκτέλεση μείον Στόχος). 

ε) ΟΙΚΟΝΟΜΙΚΟ ΑΠΟΤΕΛΕΣΜΑ ΟΠΔ: Η ποσοτική δια¬ 
φορά των αποκλίσεων επί του στόχου ταμειακού αποτε¬ 
λέσματος ΟΠΔ και των επί του στόχου των απλήρωτων 
υποχρεώσεων αποτελεί την απόκλιση από το στόχο του 
οικονομικού αποτελέσματος ΟΠΔ [Απόκλιση Ταμειακού 
Αποτελέσματος ΟΠΔ - Απόκλιση Απλήρωτων Υποχρεώ¬ 
σεων = Απόκλιση Οικονομικού Αποτελέσματος]. Η ανα¬ 
γωγή της απόκλισης σε ποσοστό πραγματοποιείται με 
τον τύπο [Απόκλιση Οικονομικού Αποτελέσματος ΟΠΔ/ 
Στόχο Συνολικών Εσόδων = Απόκλιση Οικονομικού Απο¬ 
τελέσματος ΟΠΔ (%)]. 

4. Οι αναμορφώσεις του προϋπολογισμού που πραγ¬ 
ματοποιούνται μετά την υποχρεωτική αναμόρφωση των 
στόχων του άρθρου 3 της παρούσας και μεταβάλλουν το 
συνολικό ύψος του προϋπολογισμού λαμβάνονται υπό¬ 
ψη, κατά τον υπολογισμό της απόκλισης. Συγκεκριμένα, 
το ποσοστό μεταβολής μεταξύ του συνολικού ύψους του 
προϋπολογισμού, βάσει του οποίου έχει καταρτισθεί η 
στοχοθεσία, και του αναμορφωμένου προϋπολογισμού 


εφαρμόζεται ως συντελεστής στους στόχους συνολικών 
εσόδων και εξόδων προκειμένου να υπολογιστεί η ορι¬ 
στική απόκλιση. 

5. Οι στόχοι των υποομάδων «Ίδια Έσοδα» και «Έσο¬ 
δα ΠΟΕ» ελέγχονται διακριτά καθώς η συγκεκριμένη 
κατηγορία εσόδων ενισχύει σε σημαντικό βαθμό την 
οικονομική αυτοτέλεια του ΟΤΑ παρέχοντας του τη δυ¬ 
νατότητα χρηματοδότησης τόσο λειτουργικών όσο και 
επενδυτικών δαπανών. Εφαρμόζεται η μεθοδολογία 
υπολογισμού της Απόκλισης Εσόδων. 

6. Οταν διαπιστώνεται αρνητική Απόκλιση Οικονομι¬ 
κού Αποτελέσματος ΟΠΔ άνω του 10%, το Παρατηρη¬ 
τήριο ενημερώνει, εντός ενός μηνός από τη λήξη του 
τριμήνου, τον φορέα, την αρμόδια για την εποπτεία του 
Αρχή και το Υπουργείο Εσωτερικών, παρέχοντας οδη¬ 
γίες και εισηγούμενο μεθόδους για τη διόρθωση της 
απόκλισης. Ο φορέας υποχρεούται να ενημερώσει άμε¬ 
σα το Παρατηρητήριο για τα μέτρα που ελήφθησαν ή 
πρόκειται να ληφθούν για τη διόρθωση της απόκλισης. 
Τα προαναφερόμενα εφαρμόζονται και για τη διαπίστω¬ 
ση αρνητικής απόκλισης στους στόχους των υποομάδων 
του ΟΤΑ «Ίδια Έσοδα» και «Έσοδα ΠΟΕ» συνολικά. Για 
τα νομικά πρόσωπα που οι πίνακες στοχοθεσίας τους 
έχουν ενταχθεί σε Ο.Π.Δ. δήμου ή περιφέρειας, η εκατέ¬ 
ρωθεν ενημέρωση πραγματοποιείται μέσω του οικείου 
ΟΤΑ, ο οποίος φέρει και την ευθύνη της ενημέρωση του 
Παρατηρητηρίου. 

7. Για τον προσδιορισμό των αποκλίσεων από τους 
τριμηνιαίους στόχους, των νομικών προσώπων ιδιωτι¬ 
κού δικαίου που, σε εφαρμογή της παραγράφου 8 του 
άρθρου 1, εκτελούν προϋπολογισμό σε δεδουλευμένη 
βάση και υποβάλλουν τον πρότυπο πίνακα οικονομικής 
στοχοθεσίας Σ.4 - ΝΠΙΔ_ΔΕΔΟΥΛΕΥΜΕΝΗ.ΒΑΣΗ, ισχύ¬ 
ουν τα παρακάτω: 

α) Στόχος Εσόδων: Αναφέρεται στα έσοδα τα οποία 
λογιστικοποιούνται στη διάρκεια του οικονομικού έτους 
στο οποίο αναφέρεται ο προϋπολογισμός, μη συμπερι¬ 
λαμβανομένων των χρηματοοικονομικών συναλλαγών. 

β) Στόχος Εξόδων: Αναφέρεται στα έξοδα τα οποία 
λογιστικοποιούνται κατά τη διάρκεια του οικονομικού 
έτους στο οποίο αναφέρεται ο προϋπολογισμός, μη συ¬ 
μπεριλαμβανομένων των χρηματοοικονομικών συναλ¬ 
λαγών. Οι απλήρωτες υποχρεώσεις του προηγούμενου 
έτους έχουν λογιστικοποιηθεί στο οικονομικό έτος που 
αναφέρονται, ως εκ τούτου δεν περιλαμβάνονται στις 
δαπάνες του προϋπολογισμού του νομικού προσώπου 
του επόμενου έτους. 

γ) Στόχος Ισοζυγίου ΟΠΔ: Η διαφορά στόχου εσόδων 
και στόχου εξόδων, σύμφωνα με τους ανωτέρω ορι¬ 
σμούς. 

8. Σε περίπτωση που διαπιστώνεται αρνητική απόκλι¬ 
ση από το Στόχο Ισοζυγίου ΟΠΔ άνω του 10% εφαρμό¬ 
ζεται η παράγραφος 6. 

Άρθρο 3 

Αναμόρφωση των οικονομικών στόχων του ΟΠΔ 

1. Οι στόχοι εσόδων, εξόδων και απλήρωτων υποχρε¬ 
ώσεων των Πινάκων Στοχοθεσίας Οικονομικών Αποτε- 

λεσμάτωντου ΟΠΔ αναμορφώνονται υποχρεωτικά κατά 
το χρόνο υποχρεωτικής αναμόρφωσης του προϋπολο¬ 
γισμού και έως το τέλος Φεβρουάριου του έτους που 
αφορά η στοχοθεσία. Για την αναμόρφωση αυτή λαμβά- 
νονται υπόψη τα πραγματικά αποτελέσματα όπως αυτά 
έχουν διαμορφωθεί την 31.12 του έτους που προηγείται 
της στοχοθεσίας (συμπεριλαμβανομένων των στοιχείων 
διαθεσίμων και απλήρωτων υποχρεώσεων). Κατά την 
υποχρεωτική αναμόρφωση, δύναται να τροποποιηθεί η 
χρονική κατανομή των στόχων τηρώντας τις αρχές και τις 
οδηγίες κατάρτισης της στοχοθεσίας που περιγράφονται 
στα άρθρα 1 και 2 της παρούσας. 

2. Μετά την υποχρεωτική αναμόρφωση του ΟΠΔ, οι 
στόχοι δύνανται να αναμορφωθούν μία φορά, έως το 
τέλος Ιουνίου, του έτους που αφορά η στοχοθεσία. Πε¬ 
ραιτέρω, οι στόχοι δεν τροποποιούνται, ανεξαρτήτως 
εάν απαιτείται ή πραγματοποιείται αναμόρφωση του 
προϋπολογισμού κατά τη διάρκεια του έτους. 

3. Η επικαιροποίηση του υποτομέα 51313 «Τοπική 
Αυτοδιοίκηση» του ΜΦΓΚ ως προς τους ενταγμένους 
σε αυτό φορείς συνεπάγεται την υποχρέωση ανάλο¬ 
γης αναμόρφωσης του ΟΠΔ του ΟΤΑ, εφόσον εντάσ¬ 
σεται στη Γενική Κυβέρνηση νομικό πρόσωπο του 
ΟΤΑ. Η αναμόρφωση πραγματοποιείται εντός δύο 
μηνών από το μήνα δημοσίευσης της τροποποίησης 
του ΜΦΓΚ και σε κάθε περίπτωση από την έναρξη 
του ημερολογιακού τριμήνου που έπεται της προθεσμίας 
αυτής. 

Άρθρο 4 

Διαδικασία κατάρτισης, έγκρισης 

και δημοσίευσης ΟΠΔ 

Ι.Το ΟΠΔ καταρτίζεται, ψηφίζεται και υποβάλλεται 
στην αρμόδια για έλεγχο αρχή μαζί με τον προϋπολο¬ 
γισμό του φορέα και του κάθε νομικού προσώπου που 
εντάσσεται στο ΟΠΔ, στις προθεσμίες που ισχύουν για 
την κατάρτιση, ψήφιση και υποβολή του προϋπολογι¬ 
σμού. Οι πίνακες στοχοθεσίας των νομικών προσώπων 
του ΟΤΑ, καταρτίζονται, εγκρίνονται και αποστέλλονται 
στους ΟΤΑ προς ενσωμάτωση στο ΟΠΔ από τα ίδια τα 
νομικά πρόσωπα. 

2. Κατά την υποβολή του ΟΠΔ στην αρμόδια για 
έλεγχο αρχή, οι στατιστικοί ανταποκριτές αναρτούν 
τους πίνακες οικονομικής στοχοθεσίας του ΟΠΔ στον 
Κόμβο Διαλειτουργικότητας του ΥΠΕΣ μέσω του οποί¬ 
ου παρακολουθείται η εκτέλεση των προϋπολογι¬ 
σμών των ΟΤΑ και των νομικών προσώπων της αυτο¬ 
διοίκησης και υπολογίζονται οι αποκλίσεις από τους 
τιθέμενους στόχους. 

3. Η ανωτέρω αρχή ελέγχει α) την πληρότητα των νο¬ 
μικών προσώπων των ΟΤΑ που πρέπει να περιέχονται 
στα ΟΠΔ αυτών σύμφωνα με το ΜΦΓΚ, β) την πληρότητα 
του ΟΠΔ ως προς τα μέρη που οφείλει να περιέχει, γ) 
τη συμφωνία των στοιχείων που περιέχουν οι Πίνακες 
Στοχοθεσίας Οικονομικών Αποτελεσμάτων με τον ετήσιο 
προϋπολογισμό των ΟΤΑ και των νομικών προσώπων, δ) 
την πληρότητα του περιεχομένου των Πινάκων Στοχοθε¬ 
σίας Οικονομικών Αποτελεσμάτων, ε) τη συμφωνία των 


υποβαλλόμενων πινάκων στοχοθεσίας με τους πίνακες 
που έχουν αναρτηθεί στον Κόμβο Διαλειτουργικότητας 
και στ) την εν γένει κατάρτιση του ΟΠΔ σύμφωνα με τις 
διατάξεις της παρούσας κοινής Υπουργικής απόφασης, 
και εγκρίνει το ΟΠΔ έως τις 31 Ιανουάριου του έτους στο 
οποίο αυτό αναφέρεται. 

4. Το ΟΠΔ αποστέλλεται στο Παρατηρητήριο αποκλει¬ 
στικά σε ηλεκτρονική μορφή και κατά τον τρόπο που 
υποδεικνύεται από αυτό. 

5. Τα οριζόμενα στις ως άνω παραγράφους ισχύουν 
και για την αναμόρφωση του ΟΠΔ. 

6. Τα εγκεκριμένα ΟΠΔ των ΟΤΑ αναρτώνται σε ειδι¬ 
κή ενότητα στην ιστοσελίδα του ΥΠΕΣ με μέριμνα της 
Διεύθυνσης Οικονομικών Τοπικής Αυτοδιοίκησης του 
ΥΠΕΣ. Επίσης, το ΟΠΔ αναρτάται στην ιστοσελίδα του 
οικείου ΟΤΑ. 

Άρθρο 5 

Διαδικασία παρακολούθησης της εκτέλεσης 

του προϋπολογισμού από το Παρατηρητήριο 

Το Παρατηρητήριο παρακολουθεί την εφαρμογή των 
ΟΠΔ και την εκτέλεση των προϋπολογισμών των ΟΤΑ και 
των νομικών προσώπων, μέσω του Κόμβου Διαλειτουρ- 
γικότητας που τηρείται με ευθύνη της Διεύθυνσης Οικο¬ 
νομικών Τοπικής Αυτοδιοίκησης του ΥΠΕΣ και σύμφωνα 
με τις εκάστοτε ισχύουσες διατάξεις περί του τύπου, του 
περιεχομένου, του χρόνου και του τρόπου υποβολής των 
οικονομικών στοιχείων των ΟΤΑ. Σε περίπτωση που ο 
ΟΤΑ ή το νομικό πρόσωπο δεν μεριμνά για τη διάθεση 
των προβλεπόμενων στοιχείων στον Κόμβο Διαλειτουρ- 
γικότητας και, εφόσον απαιτείται, στις λοιπές βάσεις δε¬ 
δομένων του ΥΠΕΣ, με τρόπο που καθιστά δυνατή την 
παρακολούθηση της εκτέλεσης του προϋπολογισμού, 
επιβάλλονται οι κυρώσεις που προβλέπονται στις κάθε 
φορά ισχύουσες διατάξεις. 

Άρθρο 6 

Κυρώσεις μη υποβολής ΟΠΔ 

Αν ο ΟΤΑ δεν αποστέλλει το ΟΠΔ εντός των προθεσμι¬ 
ών που ορίζονται στο άρθρο 4 της παρούσας, με απόφα¬ 
ση τουΤπουργού Εσωτερικών, που εκδίδεται ύστερα από 
αιτιολογημένη εισήγηση του Παρατηρητηρίου Οικονομι¬ 
κής Αυτοτέλειας των ΟΤΑ, είναι δυνατόν να επιβάλλεται 
παρακράτηση και μη απόδοση μέρους ή του συνόλου 
της μηνιαίας τακτικής επιχορήγησης του ΟΤΑ από τους 
Κεντρικούς Αυτοτελείς Πόρους (Κ.Α.Π.)> για όσο χρόνο 
καθυστερεί η αποστολή του ΟΠΔ. 

Άρθρο 7 

Διαδικασία υπαγωγής στο Πρόγραμμα 

Εξυγίανσης και τρόπος υλοποίησης του 

1. Η διαδικασία υπαγωγής σε Πρόγραμμα Εξυγίανσης 
και ο τρόπος υλοποίησης του εφαρμόζονται σύμφωνα 
με τα όσα ορίζονται στο άρθρο 174 του ν. 4270/2014 
(Α' 143) όπως αυτό ισχύει. 

2. Για την αξιολόγηση της απόδοσης των παρεμβά¬ 
σεων που προβλέπονται στο πλαίσιο υλοποίησης του 
Προγράμματος Εξυγίανσης από τον ΟΤΑ, το Παρατη- 

ρητήριο μπορεί να παραγγέλλει την πραγματοποίηση 
ανάλογων ελέγχων από το Σώμα Επιθεωρητών Ελε¬ 
γκτών Δημόσιας Διοίκησης, το Ελεγκτικό Συνέδριο και 
τη Γενική Διεύθυνση Δημοσιονομικών Ελέγχων του 
Υπουργείου Οικονομικών καθώς και να καθορίζει μικτά 
κλιμάκια ελέγχου, απαρτιζόμενα από υπαλλήλους της 
Γενικής Διεύθυνσης Οικονομικών Τοπικής Αυτοδιοίκη¬ 
σης και Αναπτυξιακής Πολιτικής του Υπουργείου Εσω¬ 
τερικών και της Γενικής Διεύθυνσης Δημοσιονομικής 
Πολιτικής και Προϋπολογισμού του Γενικού Λογιστηρίου 
του Κράτους. 

Άρθρο 8 

Λειτουργία του Παρατηρητηρίου 

Οικονομικής Αυτοτέλειας των ΟΤΑ 

Το Παρατηρητήριο στο πλαίσιο επίτευξης του σκο¬ 
πού του, με αιτιολογημένη απόφαση του, μπορεί να 
υποβάλλει πρόταση στους Υπουργούς Εσωτερικών και 
Οικονομικών σχετικά με το περιεχόμενο των Κοινών 
Υπουργικών Αποφάσεων που εκδίδονται για την παρο¬ 
χή οδηγιών κατάρτισης των Προϋπολογισμών των ΟΤΑ, 
σύμφωνα μετά άρθρα 77 και 78 του ν.4172/2013, και τον 
καθορισμό του τύπου αυτών και να εισηγείται μεθόδους 
για τον καθορισμό και τη διασφάλιση της επίτευξης των 
δημοσιονομικών στόχων που τίθενται για την Τοπική Αυ¬ 
τοδιοίκηση από το ΜΠΔΣ. Με όμοια απόφαση μπορεί να 
εισηγείται στους Υπουργούς Εσωτερικών και Οικονομι¬ 
κών τη θέσπιση ή τροποποίηση διατάξεων που άπτονται 
του σκοπού και της λειτουργίας του, εφόσον κρίνεται 
σκόπιμο για την επίτευξη των στόχων του». 

Άρθρο 9 

Μεταβατική διάταξη 

Ειδικά για τη στοχοθεσία του οικονομικού έτους 2018, 
η υποχρεωτική αναμόρφωση των Πινάκων Στοχοθεσί- 
ας Οικονομικών Αποτελεσμάτων θα πραγματοποιηθεί, 
σύμφωνα με τα όσα ορίζονται στην παρούσα κοινή 
Υπουργική απόφαση, έως την 31 ή Ιουλίου 2018. Για το 
εν λόγω έτος, η υποβολή των ηλεκτρονικών πινάκων του 
ΟΠΔ στο Παρατηρητήριο θα πραγματοποιείται μέσω 
του ΥΠΕΣ με την υφιστάμενη έως σήμερα διαδικασία. 

Άρθρο 10 

Έναρξη ισχύος 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. Για όσα θέματα δε ρυθμίζονται 
με τις διατάξεις της παρούσας εξακολουθεί να ισχύει η με 
αριθ. 7261/22.02.2013 (Β'450) απόφαση των Υπουργών 
Οικονομικών και Εσωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2018 

Ο Υπουργοί 

Αναπληρωτής 

Εσωτερικών Υπουργός Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ. 74285/176/ Φ113 (2) 

Τροποποίηση - συμπλήρωση της οικ. 1032/166/ 
Φ.Γ.9.6.4 (Η)' (Β' 519 6-3-2013) απόφασης του 
Υφυπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων «Κατάταξη 
των μηχανημάτων έργου σε ειδικότητες και ομά¬ 
δες, ως προς τη δραστηριότητα του χειρισμού 
σύμφωνα με το π.δ. 113/2012 (Α' 198) και αντι- 
στοίχιση των υφισταμένων αδειών που έχουν 
εκδοθεί σύμφωνα με το π.δ. 22/1976 (Α' 6) ή το 
π.δ. 31/1990 (Α' 11) με τις άδειες που εκδίδονται 
κατ' εφαρμογή του προεδρικού αυτού διατάγμα¬ 
τος» όπως τροποποιήθηκε και ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1-16 του ν. 3982/2011 
«Απλοποίηση της αδειοδότησης τεχνικών επαγγελμα¬ 
τικών και μεταποιητικών δραστηριοτήτων και επιχει¬ 
ρηματικών πάρκων και άλλες διατάξεις» (ΑΊ43), όπως 
τροποποιήθηκαν και συμπληρώθηκαν με το άρθρο 228 
παρ. 1-6 του ν. 4072/2012 (Α'86) και μετηνυποπαράγρα- 
φο 23 του ν. 4254/2014 (Α'85), ιδίως δε το άρθρο 4 παρ. 
5 του νόμου αυτού. 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

3. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

4. Το π.δ. 147/2017 «Οργανισμός του Υπουργείου και 
Ανάπτυξης» (Α' 192). 

5. Το π.δ. 63/2005 «Κωδικοποίηση νομοθεσίαςγιατην 
Κυβέρνηση και Κυβερνητικά Όργανα» (Α'98). 

6. Το π.δ. 113/2012 «Καθορισμός ειδικοτήτων για την 
επαγγελματική δραστηριότητα του χειρισμού μηχανη¬ 
μάτων τεχνικών έργων, καθορισμός κριτηρίων για την 
κατάταξη των μηχανημάτων σε ειδικότητες και ομάδες, 
καθορισμός επαγγελματικών προσόντων και προϋπο¬ 
θέσεων για την άσκηση της επαγγελματικής αυτής δρα¬ 
στηριότητας από φυσικά πρόσωπα και άλλες ρυθμίσεις», 
ιδίως δε τα άρθρα 2 και 10 αυτού (ΑΊ 98). 

7. Την οικ.1032/166/Φ.Γ.9.6.4 (Η)/2013 (Β'519/6-3-2013) 
απόφαση του Υφυπουργού Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων «Κατάταξη 
των μηχανημάτων έργου σε ειδικότητες και ομάδες, ως 
προς τη δραστηριότητα του χειρισμού σύμφωνα με το 
π.δ. 113/2012 (Α' 198) και αντιστοίχιση των υφισταμένων 
αδειών που έχουν εκδοθεί σύμφωνα με το π.δ. 22/1976 
(Α'6) ή το π.δ. 31/1990 (ΑΊ 1) με τις άδειες που εκδίδονται 
κατ'εφαρμογή του προεδρικού αυτού διατάγματος» όπως 
τροποποιήθηκε και ισχύει. 

8. Την 11031/678/ΦΓ9.6.4(ΣΤ)/13.09.2013 (Β' 22870) 
κοινή υπουργική απόφαση «Καθορισμός παράβολου για 
την έκδοση των αδειών και τη συμμετοχή στις εξετάσεις 
για την άσκηση της επαγγελματικής δραστηριότητας του 
χειρισμού μηχανημάτων έργου, καθώς και καθορισμός 
της αποζημίωσης των μελών των εξεταστικών επιτρο¬ 
πών σύμφωνα με τις διατάξεις της παρ. 3 του άρθρου 
21 του ν. 4024/2011». 

9. Την Υ197/2016 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομίας και Ανάπτυξης Αλέξανδρο Χαρίτση» (Β'3722 
16-11-2016), όπως τροποποιήθηκε με την Υ226/2016 
απόφαση του Πρωθυπουργού «Τροποποίηση απόφασης 
ανάθεσης αρμοδιοτήτων στον αναπληρωτή Υπουργό 
Οικονομίας και Ανάπτυξης Αλέξανδρο Χαρίτση» (Β'4233 
28-12-2016) 

10. Την οικ. 35209/2015 (ΦΕΚ 592/ΥΟΔΔ/13-8-2015) 
κοινή απόφαση του Πρωθυπουργού και του Υπουργού 
Παραγωγικής Ανασυγκρότησης, Περιβάλλοντος και 
Ενέργειας, για τον διορισμό του Ευστράτιου Ζαφείρη του 
Χαραλάμπους στη θέση του Γενικού Γραμματέα Βιομη¬ 
χανίας του Υπουργείου Παραγωγικής Ανασυγκρότησης, 
Περιβάλλοντος και Ενέργειας. 

11. Την90951/2017 (ΦΕΚ418/ΥΟΔΔ/29-8-2017) κοινή 
απόφαση του Πρωθυπουργού και του Υπουργού Οικο¬ 
νομίας και Ανάπτυξης, περί παράτασης ανάθεσης καθη¬ 
κόντων Γενικού Γραμματέα Βιομηχανίας του Υπουργείου 
Οικονομίας και Ανάπτυξης στον Ευστράτιο Ζαφείρη του 
Χαραλάμπους, από 05.08.2017 έως 30.06.2018. 

12. Την Φ.Γ.9.6/οικ. 1724/143/16.2.2012 απόφαση 
του αναπληρωτή Υπουργού Ανάπτυξης, Ανταγωνι¬ 
στικότητας και Ναυτιλίας σχετικά με τη «συγκρότηση 
Επιτροπής Τεχνικών Επαγγελμάτων για την έκδοση της 
Υπουργικής απόφασης του άρθρου 10 του ν. 3982/ 
2011», όπως τροποποιήθηκε με τις Φ.Γ.9.6/οικ. 12469/ 
876/31.10.2012, Φ.Γ.9.6/οικ.11013/708/6.10.2014, Φ.Γ.9.6/ 
οικ.48676/221/6.5.2015 και Φ.Γ.9.6/οικ. 86830/402/ 
24.8.2015 όμοιες. 

13. Το πρακτικό Νο 1/2015 της από 28.9.2015 3ηςσυ- 
νεδρίασηςτης ΕπιτροπήςΤεχνικών Επαγγελμάτων, μετο 
οποίο η Επιτροπή προτείνει την τροποποίηση/συμπλή¬ 
ρωση της υπουργικής απόφασης οικ.1032/166/Φ.Γ.9.6.4 
(Η)/2013 σύμφωνα με τη γνωμοδότησή της. 

14. Το πρακτικό Νο 2/2015 της από 21.12.2015 4ης συ- 
νεδρίασηςτης ΕπιτροπήςΤεχνικών Επαγγελμάτων, μετο 
οποίο η Επιτροπή προτείνει την τροποποίηση/συμπλή¬ 
ρωση της υπουργικής απόφασης οικ. 1032/166/Φ.Γ.9.6.4 
(Η)/2013 σύμφωνα με τη γνωμοδότησή της. 

15. Το πρακτικό Νο 1/2016 της από 5.12.2016 5ης συ- 
νεδρίασηςτης ΕπιτροπήςΤεχνικών Επαγγελμάτων, μετο 
οποίο η Επιτροπή προτείνει την τροποποίηση/συμπλή¬ 
ρωση της υπουργικής απόφασης οικ.1032/166/Φ.Γ.9.6.4 
(Η)/2013 σύμφωνα με τη γνωμοδότησή της. 

16. Το πρακτικό Νο 2/2016 της από 20.12.2016 6ης συ- 
νεδρίασηςτης ΕπιτροπήςΤεχνικών Επαγγελμάτων, μετο 
οποίο η Επιτροπή προτείνει την τροποποίηση/συμπλή¬ 
ρωση της υπουργικής απόφασης οικ. 1032/166/Φ.Γ.9.6.4 
(Η) σύμφωνα με τη γνωμοδότησή της. 


17. Το γεγονός ότι από τις δ ιατάξεις της παρούσης από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Την τροποποίηση της απόφασηςτου Υφυπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων με αριθμό οικ.1032/166/ Φ.Γ.9.6.4(Η)72013 
(τ.Β'αρ. φύλλου 519, 06-03-2013) «Κατάταξη των μη¬ 
χανημάτων έργου σε ειδικότητες και ομάδες, ως προς 
τη δραστηριότητα του χειρισμού σύμφωνα με το 
π.δ. 113/2012 (Α' 198) και αντιστοίχιση των υφισταμένων 
αδειών που έχουν εκδοθεί σύμφωνα με το π.δ. 22/1976 
(Α'6) ή το π.δ. 31/1990 (Α' 11) με τις άδειες που εκδίδο- 
νται κατ'εφαρμογή του προεδρικού αυτού διατάγματος» 
όπως τροποποιήθηκε και ισχύει ως εξής: 

Άρθρο 1 

1. Οι παράγραφοι 3,4 του άρθρου 4 τροποποιούνται 
ως εξής: 

«3. Α. Η άδεια μηχανοδηγού - χειριστή Δ' τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) Β' ομάδας του π.δ. 31/1990 αντι- 
στοιχίζεται με την άδεια χειριστή μηχανημάτων έργου 
ομάδας Β ειδικότητας 1 του π.δ 113/2012, για τα Μ.Ε 1.3 
καθώς και για τα Μ.Ε. 1.1 της κατάταξης του άρθρου 2. 

Β. Οι επαγγελματίες που κατέστησαν, μέχρι την έναρ¬ 
ξη ισχύος της παρούσης, κάτοχοι αδειών ομάδας Β 
ειδικότητας 1 του π.δ 113/2012, για τα Μ.Ε. 1.3, λόγω 
αντιστοίχισηςτης άδειας μηχανοδηγού - χειριστή Δ'τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Β'ομάδας του π.δ. 31/1990, 
αποκτούν αυτοδικαίως την άδεια χειρισμού και για τα 
ΜΕ 1.1 ομάδας Β της ίδιας ειδικότητας και, επιπροσθέ- 
τως, η υπηρεσία τους που εκτελέστηκε στα ΜΕ «τσάπες 
αλυσότροχες και λαστιχοφόρες όλων των τύπων» κατά 
το χρονικό διάστημα από 11/08/2016 έως την έναρξη 
ισχύος της παρούσας λογίζεται ως νομίμως εκτελεσθείσα 
και προσμετράται για την άσκηση των δικαιωμάτων που 
πηγάζουν από το ν. 3982/2011, όπως τροποποιήθηκε 
και ισχύει, καθώς και για την εκπλήρωση κάθε άλλου 
νομίμου δικαιώματος των σχετικώς ενδιαφερομένων 
που πηγάζει από την άσκηση της ως άνω επαγγελματικής 
δραστηριότητας. 

4. Α. Η άδεια μηχανοδηγού - χειριστή Α', Β' και Γ'τάξης 
των μηχανημάτων έργου με κινητήρες εσωτερικής καύ¬ 
σης (θερμικές μηχανές) Β'ομάδαςτου π.δ. 31/1990 αντι- 
στοιχίζεται με την άδεια χειριστή μηχανημάτων έργου 
ομάδας Α, ειδικότητας 1 του π.δ 113/2012, για τα Μ.Ε. 1.3 
καθώς και για τα Μ.Ε. 1.1 της κατάταξης του άρθρου 2. 

Β. Οι επαγγελματίες που κατέστησαν, μέχρι την έναρξη 
ισχύος της παρούσης, κάτοχοι αδειών ομάδας Α ειδι¬ 
κότητας 1 του π.δ 113/2012, για τα Μ.Ε. 1.3, λόγω αντι- 
στοίχισης της άδειας μηχανοδηγού - χειριστή Α', Β' και Γ' 
τάξης των μηχανημάτων έργου με κινητήρες εσωτερικής 
καύσης (θερμικές μηχανές) Β'ομάδαςτου π.δ. 31/1990, 
αποκτούν αυτοδικαίως την άδεια χειρισμού και για τα 
ΜΕ 1.1 ομάδας Α της ίδιας ειδικότητας και, επιπροσθέ- 
τως, η υπηρεσία τους που εκτελέστηκε στα ΜΕ «τσάπες 
αλυσότροχες και λαστιχοφόρες όλων των τύπων» κατά 
το χρονικό διάστημα από 11/08/2016 έως την έναρξη 

ισχύος της παρούσας λογίζεται ως νομίμως εκτελεσθείσα 
και προσμετράται για την άσκηση των δικαιωμάτων που 
πηγάζουν από το ν. 3982/2011, όπως τροποποιήθηκε 
και ισχύει, καθώς και για την εκπλήρωση κάθε άλλου 
νομίμου δικαιώματος των σχετικώς ενδιαφερομένων 
που πηγάζει από την άσκηση της ως άνω επαγγελματικής 
δραστηριότητας. 

2. Οι παράγραφοι 5, 6 του άρθρου 4 τροποποιούνται 
ως εξής: 

«5. Α. Η άδεια μηχανοδηγού - χειριστή Δ'τάξης των 
μηχανημάτων έργου με κινητήρες εσωτερικής καύσης 
(θερμικές μηχανές) Γ' ομάδας του π.δ. 31/1990 αντιστοι- 
χίζεται με τις άδειες: (α) χειριστή μηχανημάτων έργου 
ομάδας Β, ειδικότητας 2 του π.δ. 113/2012 για τα Μ.Ε. 
2.1, 2.2, 2.3, 2.4, 2.5, 2.6 καθώς και για τα ΜΕ 2.9 (β) χει¬ 
ριστή μηχανημάτων έργου ομάδας Β, ειδικότητας 8 του 
π.δ. 113/2012 για τα Μ.Ε. 8.2 και (γ) χειριστή μηχανημά¬ 
των έργου ομάδας Β, ειδικότητας 4 του π.δ. 113/2012 για 
το Μ.Ε. 4.8, βάσει της κατάταξης του άρθρου 2. 

Β. Οι επαγγελματίες που κατέστησαν, μέχρι την έναρ¬ 
ξη ισχύος της παρούσης, κάτοχοι αδειών (α) χειριστή 
μηχανημάτων έργου ομάδας Β, ειδικότητας 2 του 
π.δ. 113/2012 για τα Μ.Ε. 2.1,2.2, 2.3, 2.4, 2.5, 2.6 β) χει¬ 
ριστή μηχανημάτων έργου ομάδας Β, ειδικότητας 8 του 
π.δ. 113/2012 για τα Μ.Ε. 8.2 και (γ) χειριστή μηχανημά¬ 
των έργου ομάδας Β, ειδικότητας 4 του π.δ. 113/2012 
για το Μ.Ε. 4.8, βάσει της κατάταξης του άρθρου 2 λόγω 
αντιστοίχισης της άδειας μηχανοδηγού - χειριστή Δ'τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Γ' ομάδας του π.δ. 31/1990 
αποκτούν αυτοδικαίως την άδεια χειρισμού και για τα ΜΕ 
2.9 ομάδας Β της ειδικότητας αυτής και επιπροσθέτως, 
η υπηρεσία τους που εκτελέστηκε σε ΜΕ που εμπίπτουν 
στην περίπτωση 2.9 της ειδικότητας 2 κατά το χρονι¬ 
κό διάστημα από 11/08/2016 έως την έναρξη ισχύος 
της παρούσας λογίζεται ως νομίμως εκτελεσθείσα και 
προσμετράται για την άσκηση των δικαιωμάτων που 
πηγάζουν από το ν. 3982/2011, όπως τροποποιήθηκε 
και ισχύει, καθώς και για την εκπλήρωση κάθε άλλου 
νομίμου δικαιώματος των σχετικώς ενδιαφερομένων 
που πηγάζει από την άσκηση της ως άνω επαγγελματικής 
δραστηριότητας. 

6. Α. Η άδεια μηχανοδηγού - χειριστή Α', Β' και Γ' τά¬ 
ξης των μηχανημάτων έργου με κινητήρες εσωτερικής 
καύσης (θερμικές μηχανές) Γ' ομάδας του π.δ. 31/1990 
αντιστοιχίζεται με τις άδειες: (α) χειριστή μηχανημάτων 
έργου ομάδας Α, ειδικότητας 2 του π.δ. 113/2012 για τα 
Μ.Ε. 2.1,2.2,2.3,2.4,2.5,2.6 καθώς και για τα ΜΕ 2.9, (β) 
χειριστή μηχανημάτων έργου ομάδας Α, ειδικότητας 8 
του π.δ. 113/2012 για τα Μ.Ε. 8.2 και γ) χειριστή μηχανη¬ 
μάτων έργου ομάδας Α, ειδικότητας 4 του π.δ. 113/2012 
για το Μ.Ε. 4.8, βάσει της κατάταξης του άρθρου 2. 

Β. Οι επαγγελματίες που κατέστησαν, μέχρι την έναρ¬ 
ξη ισχύος της παρούσης, κάτοχοι αδειών (α) χειριστή 
μηχανημάτων έργου ομάδας Α, ειδικότητας 2 του 
π.δ. 113/2012 για τα Μ.Ε. 2.1,2.2, 2.3, 2.4, 2.5, 2.6 β) χει¬ 
ριστή μηχανημάτων έργου ομάδας Α, ειδικότητας 8 του 
π.δ. 113/2012 για τα Μ.Ε. 8.2 και (γ) χειριστή μηχανημά¬ 
των έργου ομάδας Α, ειδικότητας 4 του π.δ. 113/2012 


για το Μ.Ε. 4.8, βάσει της κατάταξης του άρθρου 2, λόγω 
αντιστοίχισης της άδειας μηχανοδηγού - χειριστή Α', Β' και 
Γ'τάξηςτων μηχανημάτων έργου με κινητήρες εσωτερι¬ 
κής καύσης (θερμικές μηχανές) Γ' ομάδας του π.δ. 31/ 
1990 αποκτούν αυτοδικαίως την άδεια χειρισμού και για 
τα ΜΕ 2.9 ομάδας Α της ειδικότητας αυτής και, επιπρο- 
σθέτως, η υπηρεσία τους που εκτελέστηκε σε ΜΕ που 
εμπίπτουν στην περίπτωση 2.9 της ειδικότητας 2 κατά 
το χρονικό διάστημα από 11/08/2016 έως την έναρξη 
ισχύος της παρούσας λογίζεται ως νομίμως εκτελεσθείσα 
και προσμετράται για την άσκηση των δικαιωμάτων που 
πηγάζουν από το ν. 3982/2011, όπως τροποποιήθηκε 
και ισχύει, καθώς και για την εκπλήρωση κάθε άλλου 
νομίμου δικαιώματος των σχετικώς ενδιαφερομένων 
που πηγάζει από την άσκηση της ως άνω επαγγελματικής 
δραστηριότητας. 

4. Η παράγραφος 6 του άρθρου 5 αντικαθίσταται ως 
εξής: 

«6 Α. Η άδεια μηχανοδηγού - χειριστή Α' και Β'τάξης 
των Μ.Ε. ΣΤ' ομάδας του π.δ. 22/1976 αντιστοιχίζεται 
με την άδεια του χειριστή μηχανημάτων έργου ομάδας 
Α, ειδικότητας 3 του π.δ 113/2012, για τα Μ.Ε. 3.7, 3.11 
και 3.12 καθώς και για τα ΜΕ 3.3, 3.4, 3.8, 3.9, 3.10 της 
κατάταξης του άρθρου 2.». 

Β. Οι επαγγελματίες που κατέστησαν, μέχρι την έναρξη 
ισχύος της παρούσης, κάτοχοι αδειών Ομάδας Α ειδικό¬ 
τητας 3 του π.δ 113/2012 για τα Μ.Ε 3.7, 3.11, και 3.12 
λόγω αντιστοίχισης της άδειας μηχανοδηγού - χειριστή 
Α' και Β'τάξης των Μ.Ε. ΣΤ' ομάδας του π.δ. 22/1976 
αποκτούν αυτοδικαίως την άδεια χειρισμού και για τα 
ΜΕ 3.3,3.4,3.8,3.9,3.10 ομάδας Α της ιδίας ειδικότητας 
και επιπροσθέτως η υπηρεσία τους που εκτελέστηκε 
στα ΜΕ 3.3, 3.4, 3.8,3.9,3.10 κατά το χρονικό διάστημα 
από 13/09/2013 έως την έναρξη ισχύος της παρούσας 
λογίζεται ως νομίμως εκτελεσθείσα και προσμετράται 
για την άσκηση των δικαιωμάτων που πηγάζουν από το 
ν. 3982/2011, όπως τροποποιήθηκε και ισχύει, καθώς 
και για την εκπλήρωση κάθε άλλου νομίμου δικαιώμα¬ 
τος των σχετικώς ενδιαφερομένων που πηγάζει από την 
άσκηση της ως άνω επαγγελματικής δραστηριότητας». 

Άρθρο 2 

Συμπληρώνεται ο Πίνακας 1 του (7) άνω σχετικού με 
τους Πίνακες 1 και 2 του Παραρτήματος της παρούσας 
οι οποίοι περιέχουν Μ.Ε. που αναφέρονται στο πρακτικό 
Νο 1/2016 της από 5.12.2016 5ης συνεδρίασης και στο 
πρακτικό Νο 2/2016 της από 20.12.2016 6ης συνεδρία¬ 
σης της Επιτροπής Τεχνικών Επαγγελμάτων. 

Άρθρο 3 

Μεταβατικές Διατάξεις 

Η υποχρέωση απόκτησης άδειας χειριστή μηχανημά¬ 
των έργου προκειμένου για το χειρισμό αναβατορίων 
ΑΙόθΐΤ ΒοεΙ<θΓ,Τθυρθη και λοιπών ομοειδών τύπων εφαρ¬ 
μόζεται δύο (2) έτη μετά την ημερομηνία έκδοσης της 
παρούσης. 

Υπηρεσία εκτελεσθείσα σε αναβατόρια ΑΙόθΐΤ ΒοοΙ<θγ, 
Τθυρθη και λοιπών ομοειδών τύπων λογίζεται ως νόμιμη 
προϋπηρεσία σε αυτά και προσμετράται προκειμένου 

Τεύχος Β'2942/20.07.2018 


για την απόκτηση της σχετικής άδειας χειριστή μηχανημάτων έργου της 2ης Ειδικότητας, σύμφωνα με τις διατάξεις 
του π.δ. 113/2012 (ΑΊ 98). 

Άρθρο 4 

Κατά τα λοιπά εξακολουθεί να ισχύει η οικ.1032/166/Φ.Γ.9.6.4 (Η)/2013 υπουργική απόφαση όπως τροποποιήθηκε 
και ισχύει. 

Η έναρξη ισχύος της παρούσας απόφασης ορίζεται από την ημερομηνία δημοσίευσής της στην Εφημερίδα της 
Κυβερνήσεως. 

ΠΑΡΑΡΤΗΜΑ 

Πίνακας 1 


Μηχανήματα έργου που εμπίπτουν στις περιπτώσεις ειδικοτήτων του άρθρου 2 της υπουργικής απόφασης υπ' 
αρ. οικ.1032/166/Φ.Γ.9.6.4 (Η)/2013 σύμφωνα με το πρακτικό Νο 1/2016 της από 5.12.2016 5ης συνεδρίασης της 
Επιτροπής Τεχνικών Επαγγελμάτων. 


α/α κατά 
το Πρακτικό 
Νο 1/2016 


Εμπίπτει στην 

1.1 

Γερανογέφυρα εξυπηρέτησης πλοίων με ηλεκτρικό κινητήρα 
(Φυ3γ5ίάθ Οβπθ) ΖΡΜί 

8.5 

2.1 

Μ.Ε. πολλαπλών εργασιών με παρελκόμενα εξαρτήματα: 
Αλατοδιανομέα ή Λεπίδα αποχιονισμού ή Γερανό ΒΕΙΕΗΑίΙΚ 

4.2-4.3-23 αντίστοιχα 

2.2 

Μ.Ε. πολλαπλών εργασιών με παρελκόμενα εξαρτήματα: 
Αλατοδιανομέας με λεπίδα και γερανό 5(ΖΗΜΙϋΤ 

4.2-4.3-23 αντίστοιχα 


Πίνακας 2 


Μηχανήματα έργου που εμπίπτουν στις περιπτώσεις ειδικοτήτων του άρθρου 2 της υπουργικής απόφασης υπ' 
αρ. οικ.1032/166/Φ.Γ.9.6.4 (Η)/2013 σύμφωνα με το πρακτικό Νο 2/2016 της από 20.12.2016 6ης συνεδρίασης της 
Επιτροπής Τεχνικών Επαγγελμάτων. 


α/α κατά το 
Πρακτικό 
Νο 2/2016 


Εμπίπτει 

στην 

4.1 

Αναβατόριο ΑΙόθΐΤ ΒοεΚθΓ 

2.5 

4.2 

Αναβατόριο Τουροπ 

2.5 

5.1 

Ακτοκαθαριστής ΡΕΙΦΙ5 εφόσον ρυμουλκείται από ελκυστήρα 

6.1 

6.1 

Αναβατόριο (ςοηΐ3ίηθΓ/ρ3ΐΙθΐ Ιο30θγ) ΕΜί 

4.5 

6.2 

Αναβατόριο φαγητών επιβατών αεροσκαφών ΕΡΜΑ 

4.5 

6.3 

Αναβατόριο φαγητών αεροσκαφών ΤΚΕΡΕί 

4.5 

6.4 

Αναβατόριο ασθενών επιβατών αεροσκαφών ΗΤΚ 

4.5 

6.5 

Μετατοπιστικό αεροσκαφών (Ρυ5ΐ~ιΐ33ς|< ΐονν ΐΓΒεΐοΓ) ΤΙΚ3 

6.1 

6.6 

Μετατοπιστικό καροτσιδίων αποσκευών επιβατών αεροσκαφών } ΕΝ ΒΑ(ΙΗ ΕΚ 

6.1 

7.1 

Φορτωτής πλοίων χύμα τσιμέντου ΑΑΚΗϋ5 

8.8 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιουλίου 2018 
Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(ά>6ί.αΓ 






























